**Mokinių centralizuotas priėmimas į Panevėžio miesto savivaldybės**

**gimnazijų I ir III klases**

**Dokumentų priėmimo pradžia - 2023 m. kovo 1 d. 8.00 val.**

**Į Panevėžio Juozo Balčikonio, 5-osios, Juozo Miltinio ir „Minties“ gimnazijų I ir III (keičiant gimnaziją) klases mokinius centralizuotai priima Švietimo skyrius.**

Jeigu mokinys, baigęs gimnazijos II klasę, toliau tęsia mokslą tos pačios gimnazijos III klasėje, kreiptis į Švietimo skyrių nereikia.

**PATEIKIAMI DOKUMENTAI:**

**1.** Prašymas (į **I klases -3** priedas, į **III klases - 4** priedas).

**2**. Vaiko asmens dokumento (gimimo liudijimo, paso arba tapatybės kortelės) kopija.

**3.** Mokyklos vadovo parašu ir antspaudu patvirtinta pažymos apie I pusmečio ar I trimestro mokymosi pasiekimus kopija.

**4.** Birželio mėnesį, pasibaigus ugdymo procesui, per **3** darbo dienas Švietimo skyriui būtina papildomai pateikti:

dėl priėmimo į gimnazijų **I klases** - pažymėjimo (baigus pagrindinio ugdymo programos I dalį) kopiją;

dėl priėmimo į gimnazijų **III klases** - Pagrindinio išsilavinimo pažymėjimo bei pažymos apie užsienio kalbų mokėjimo lygį kopijas.

Laiku nepateikus papildomų dokumentų per nurodytą **3** darbo dienų terminą be svarbios priežasties (būtina iš anksto Švietimo skyrių informuoti apie išimtinę situaciją) mokinys iš sąrašų bus išbraukiamas.

Mokiniai, baigę **8** klases, nacionalinių mokymosi pasiekimų patikrinimų (NMPP) rezultatus, o baigę **10** klasių – pagrindinio ugdymo pasiekimų patikrinimų (PUPP) rezultatus pateikia konkrečiai mokymo įstaigai, į kurią po sąrašų paskelbimo yra priimami mokytis.

**DOKUMENTŲ PRIĖMIMO TVARKA:**

**1.** Užpildytų prašymų ir kitų dokumentų kopijos siunčiamos elektroniniupaštu***priemimas.mokyklos@panevezys.lt*** ***nuo 2023 m. kovo 1 d. 8.00 val.*** (anksčiau išsiųsti prašymai programoje neįregistruojami).

**2.** Pagal nustatytą tvarką elektroniniu būdu siunčiamas prašymas gali būti patvirtintaselektroniniu parašu arba siunčiama parašu patvirtinta prašymo kopija (nuskenuota ar nufotografuota). Išimtiniais atvejais dokumentai gali būti pateikti ir prašymas užpildytas atvykus į Švietimo skyrių (Laisvės a. 23, 102 kab., tel. pasiteirauti 8 45 501386).

Prašymų siuntėjai apie prašymo ir dokumentų gavimą bei įregistravimą informuojami el. paštu išsiunčiamu automatiniu atsakymu. Papildoma informacija dėl priėmimo į mokyklas nesiunčiama, išskyrus atvejus, kada mokinys nepatenka į pirmąją pageidaujamą gimnaziją ir registruojamas į prašyme nurodytą kitą ugdymo įstaigą.

Mokinių sąrašų ir dokumentų perdavimas prasideda ne anksčiau kaip nuo liepos 1 dienos. Priimtų į gimnazijas mokinių sąrašus skelbia ir į klases skirsto pačios mokymo įstaigos pagal mokyklos direktoriaus įsakymu nustatytą tvarką.

Plačiau apie priėmimo tvarką:

[www.panevezys.lt](http://www.panevezys.lt) (skiltis „Priėmimas į mokyklas ir darželius“), tel. (8 45) 501 386

Švietimo skyriaus informacija